ПРОТОКОЛ № 12
от заседанието на Комисия „Международна дейност” на ВСС, 
проведено на 11.03.2015 г.

	Днес, 11.03.2015 г., сряда, 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

ПРЕДСЕДАТЕЛ: 		Соня Найденова
ЗАМ.-ПРЕДСЕДАТЕЛ:	Мария Кузманова 
ЧЛЕНОВЕ:			Магдалена Лазарова - отсъства
				Михаил Кожарев
				Милка Итова - отсъства

	На заседанието на присъстват експертните сътрудници на комисията: Христина Тодорова – директор на дирекция „Международна дейност” и Страхил Недков - младши експерт–международна дейност, дирекция „Международна дейност” - АВСС.

1.	ОТНОСНО:Писмо получено от Министерство на правосъдието във връзка с Проект на План за действие за изпълнение на препоръките от Доклада на Европейската комисия от януари 2015 г. в рамките на Механизма за сътрудничество и оценка.

Комисия „Международна дейност”
Р Е Ш И:

1.1.	ОДОБРЯВА мерките, по които Висшият съдебен съвет е посочен като отговорна институция в План за действие за 2015 г. за изпълнение на препоръките от Доклада на Европейската комисия от януари 2015 г. в рамките на Механизма за сътрудничество и оценка.
1.2.	По мярка 1 „Изготвяне на ЗИД на Закона за съдебната власт /ЗСВ/, чрез който да бъде разделен ВСС на две камари – съдийска и прокурорска – следователска“, поддържа становището, прието с решение на ВСС по протокол № 58/08.12.2014 г. и изпратено на Министъра на правосъдието.
1.3.	Решението да се изпрати на Министъра на правосъдието.

Точката да бъде внесена на заседание на ВСС. 

2.	ОТНОСНО: Писма получени от г-жа Росица Трънкова – секретар на РГ „Европа 2020” във връзка с първи вариант на Националната програма за реформи за 2015 г. и Приложение 1 към нея, както и със заповед на министъра на финансите, относно определяне на състава на РГ „Европа 2020”.

Комисия „Международна дейност”
Р Е Ш И:

2.1.	ПРИЕМА ЗА СВЕДЕНИЕ Заповед № ЗМФ-175/04.03.2015 г. на министъра на финансите за определяне на поименния състав на Работна група „Европа 2020“.
2.2.	ИЗПРАЩА първия вариант на Националната програма за реформи за 2015 г. и Приложение 1 към НПР на всички постоянни комисии на ВСС за предоставяне на бележки, коментари и нови мерки в срок до 19 март 2015 г.

3.	ОТНОСНО:Получени кандидатури на магистрати за избор на членове и национално лице за контакт на Националната съдебна мрежа за международно сътрудничество по наказателни дела в Република България и избор на членове и национални лица за контакт на Националната мрежа по граждански и търговски дела в Република България, по обяви за двата избора с краен срок за кандидатстване 01.03.2015 г.

Комисия „Международна дейност”
Р Е Ш И:

3.1.	Да бъде изготвено предложение до ВСС за изменение на Правилата за дейността на Националната съдебна мрежа по граждански и търговски дела в Република България с цел удължаване на срока до края на м.април 2015 г. за получаване на кандидатури на магистрати за избор на членове и национално лице за контакт на Националната съдебна мрежа за международно сътрудничество по наказателни дела в Република България и избор на членове и национални лица за контакт на Националната мрежа по граждански и търговски дела в Република България, по обявите и за двата избора.
3.2.	Предложението да бъде внесено на заседание на ВСС на 19.03.2015 г. 

4.	ОТНОСНО:Получени кандидатури на магистрати за обявена вакантна позиция в Европейската служба за борба с измамите – JUST.C.3 с краен срок за кандидатстване пред МВнР – 06.03.2015 г. 

Комисия „Международна дейност”
Р Е Ш И:

4.1.	ОДОБРЯВА кандидатурата на Вилиана Стефанова Върбанова – Манолова – съдия в Административен съд гр. Русе – за обявена вакантна позиция в Европейската служба за борба с измамите – JUST.C.3
4.2.	ПРЕПРАЩА документите на одобрения кандидат до дирекция „Човешки ресурси” в Министерство на външните работи в указания срок. 

5.	ОТНОСНО:  Получени писма от председателите на Апелативен съд – Велико Търново, Районен съд – Велико Търново, с приложени справки за делата с особен обществен интерес, наблюдавани от Европейската комисия.

Комисия „Международна дейност”
Р Е Ш И:

5.1.	ПРИЕМА за сведение писмата със справките от председателите на Апелативен съд – Велико Търново, Районен съд – Велико Търново.
5.2.	ВЪЗЛАГА на дирекция „Информационни системи и съдебна статистика“ да актуализира информацията по т.1.

6.	ОТНОСНО: Получено извлечение от Протокол № 12 от заседание на Комисията по предложенията и атестирането на Висшия съдебен съвет, проведено на 04.03.2015 г. 

Комисия „Международна дейност”
Р Е Ш И:

6.1.	ПРЕПРАЩА преведения Въпросник до Европейската мрежа на съдебните съвети за целите на работната група за промяна начина на кариерно израстване на магистратите с молба за отговор в най-кратък срок.

7.	ОТНОСНО: Получен превод на Становище № 9 (2014) на Консултативен съвет на Европейските прокурори към Комитета на министрите на Съвета на Европа по Европейски норми и принципи, засягащи прокурорите.

Комисия „Международна дейност”
Р Е Ш И:

7.1.	ДА се изпрати писмо до Главния прокурор на Република България с молба да предостави информация има ли представител на Прокуратурата на Република България, който да участва в Консултативния съвет на европейските прокурори и с какъв акт е определен. 

8.	ОТНОСНО: Получен Доклад от г-жа Соня Найденова – представляващ Висшия съдебен съвет във връзка с участието й във 2-ра среща на експертната група по проекта „Независимост и отчетност на съдебната власт” на Европейската мрежа на съдебните съвети, проведена на 26 януари 2015 г. в Брюксел, Белгия.

Комисия „Международна дейност”
Р Е Ш И:

8.1.	ПРИЕМА за сведение Доклада от г-жа Соня Найденова – представляващ Висшия съдебен съвет във връзка с участието й във 2-ра среща на експертната група по проекта „Независимост и отчетност на съдебната власт” на Европейската мрежа на съдебните съвети, проведена на 26 януари 2015 г. в Брюксел, Белгия.
8.2.	ДОКЛАДЪТ да бъде внесен на заседание на ВСС за запознаване.

9.	ОТНОСНО: Получен Доклад от г-жа Соня Найденова – представляващ Висшия съдебен съвет във връзка с участието й в среща на проектен екип на Европейската мрежа на съдебните съвети – „Независимост и отчетност на съдебната власт”.

Комисия „Международна дейност”
Р Е Ш И:

9.1.	ПРИЕМА за сведение Доклада от г-жа Соня Найденова – представляващ Висшия съдебен съвет във връзка с участието й в среща на проектен екип на Европейската мрежа на съдебните съвети – „Независимост и отчетност на съдебната власт”.
9.2.	ДОКЛАДЪТ да бъде внесен на заседание на ВСС за запознаване.

10.	ОТНОСНО:Получен Доклад от прокурор Цветомир Йосифов, Върховна касационна прокуратура, отдел „Международен” във връзка с участието му в работна среща през периода 11-13 февруари 2015 г. в гр. Букурещ, Република Румъния, по проект „Независимост и отчетност на съдебната власт” на Европейската мрежа на съдебните съвети.

Комисия „Международна дейност”
Р Е Ш И:

10.1.	ПРИЕМА за сведение Доклада от прокурор Цветомир Йосифов, Върховна касационна прокуратура, отдел „Международен” във връзка с участието му в работна среща през периода 11-13 февруари 2015 г. в гр. Букурещ, Република Румъния, по проект „Независимост и отчетност на съдебната власт” на Европейската мрежа на съдебните съвети.
10.2.	 ДОКЛАДЪТ да бъде внесен на заседание на ВСС за запознаване.

11.	 ОТНОСНО:Получено писмо по електронната поща от г-н Евгени Георгиев, във връзка със задачи по организирането на обучения и други дейности в областта на медиацията. 

Комисия „Международна дейност”
Р Е Ш И:

11.1.	 ДА се организира среща на Работната група за разработване на Концепция за насърчаване на медиацията като метод за алтернативно решаване на на 17.03.2015 г. от 14:30 часа, на която да бъдат поканени участниците в нея. 

12.	ОТНОСНО: Получено писмо по електронната поща във връзка с провеждане на 4-та среща по проектните екипи на Европейската мрежа на съдебните съвети /ЕМСС/ по проект „Независимост и отчетност на съдебната власт”.

Комисия „Международна дейност”
Р Е Ш И:

12.1.	ПРЕДЛАГА на Висшия съдебен съвет да командирова за участие в  срещата, която ще се проведе в периода 8 - 11.04.2015 г. в гр. Лисабон, Португалия - Каролина Неделчева – член на ВСС, Марио Василев, прокурор към Върховна касационна прокуратура и Христина Тодорова, директор на Дирекция „Международна дейност“. 
12.2.	ПЪТНИТЕ разходи, разходите за три нощувки по фактически размер, разходите за дневни пари за четири дни, както и разходите за медицински застраховки са за сметка на ВСС. Пътуването ще се извърши със самолет. Съгласно правилата за възстановяване на разходи при участие в дейностите на Европейската мрежа на съдебните съвети /стр.3-4/ на всяка държава-членка на ЕМСС се възстановяват до 200 евро за един участник. Сумите се превеждат по сметката на изпращащата институция два пъти годишно.
12.3.	ИЗПРАЩА на комисия „Бюджет и финанси“ за сведение и по компетентност.

ПРЕДСЕДАТЕЛ НА 
КОМИСИЯТА: /П/